Sfortunatment, il-pandemija tal-Covid-19 ħalliet vittma ieħor f'pajjiżna – raġel ta' 82 sena biex it-total ta' persuni li mietu tela' għal 471. Fuq Facebook, il-Ministeru tas-Saħħa spjega wkoll li, fl-aħħar 24 siegħa, irriżultaw 78 każ pożittiv ġdid, filwaqt li 94 persuna oħra kienu meqjusin bħala li fiequ. Dan minkejja li fl-aħħar xhur, il-Gvern iddeċieda li m'hemmx bżonn isir swab test lil persuni li jkunu rriżultaw pożittiv ġimgħatejn qabel. Bl-għadd ta' każi attivi, b'hekk, niżel għal 1,391, il-Ministeru tas-Saħħa qal ukoll li huma 16-il persuni li qed jingħataw il-kura fl-Isptar Mater Dei kontra l-pandemija, fosthom tnejn fit-Taqsima tal-Kura Intensiva. U hekk kif il-Ministeru qal li fl-aħħar sigħat, żdiedu l-persuni li qed jieħdu l-booster, fl-aħħar jiem il-Gvern ordna li kulħadd għandu jilbes il-maskra meta jkunu f'postijiet pubbliċi. Min jinqabad li ma jkunx mexa ma' din id-deċiżjoni, jista' jeħel multa ta' 100 ewro.